

OGRES NOVADA PAŠVALDĪBA

Reģ.Nr.90000024455, Brīvības iela 33, Ogre, Ogres nov., LV-5001

tālrunis 65071160, e-pasts: ogredome@ogresnovads.lv, www.ogresnovads.lv

PAŠVALDĪBAS DOMES SĒDES PROTOKOLA IZRAKSTS

|  |  |  |
| --- | --- | --- |
| Ogrē, Brīvības ielā 33 |  Nr.2 |  2025. gada 21. februārī |

**16.**

**Par transportlīdzekļa Renault Kangoo atsavināšanu**

Ogres novada pašvaldībā (turpmāk – Pašvaldība) 2025. gada 7. janvārī saņemts Ogres novada pašvaldības policijas (turpmāk – Pašvaldības policija) iesniegums (Pašvaldībā reģistrēts ar Nr. 2 -4.5/19) ar lūgumu atsavināt transportlīdzekli – Renault Kangoo (iepriekš izmantots kā dienesta automašīna ‒ Pašvaldības policijas funkciju nodrošināšanai), valsts reģistrācijas Nr. HP-5846 (turpmāk – Iesniegums).

Iepazīstoties ar Iesniegumu un tam pievienotajiem dokumentiem, noklausoties Pašvaldības policijas ziņojumu par transportlīdzekļa – Renault Kangoo, valsts reģistrācijas Nr. HP-5846, VIN Nr. VF1KW0UB544726629 (turpmāk – transportlīdzeklis) atsavināšanu, Pašvaldības dome konstatē:

1. transportlīdzeklis šobrīd netiek ekspluatēts;
2. saskaņā ar Pašvaldības grāmatvedības uzskaites datiem, transportlīdzekļa atlikusī vērtība ir 0,00 EUR (nulle *euro* un 00 centi), savukārt saskaņā ar sertificēta vērtētāja Raimonda Dzelmes novērtēšanas aktā norādīto, transportlīdzekļa tirgus vērtība ir 900,00 EUR (deviņi simti *euro* 00 centi);
3. saskaņā ar tehniskā vērtētāja Raimonda Dzelmes 2025. gada 22.janvārī sagatavoto aktu transportlīdzekļa tehniskā stāvokļa novērtējumu, transportlīdzeklim vērtējot pieņemts, ka nav īpašu apstākļu, kas pazemina objekta vērtību un var tikt atklāti tikai ar speciālām inženiertehniskās izpētes metodēm;
4. Pašvaldībai un tās iestādēm, pagastu pārvaldēm un to padotībā esošajām iestādēm transportlīdzeklis nav nepieciešams to funkciju nodrošināšanai, jo nepieciešami lieli ieguldījumi, lai nodrošinātu transportlīdzekļa ekspluatāciju.

2025. gada 13. februārī Pašvaldības mantas novērtēšanas un izsoles komisija noteica Transportlīdzekļa nosacīto cenu – 900,00 EUR (deviņi simti *euro* 00 centi) (protokols Nr. **K.1-2/30**).

Publiskas personas mantas atsavināšanas likuma (turpmāk – Likums) 3. panta pirmās daļas 2. punkts noteic, ka publiskas personas kustamo mantu var atsavināt, pārdodot par brīvu cenu, savukārt minētā panta otrā daļa noteic, ka publisku personu mantas atsavināšanas pamatveids ir mantas pārdošana izsolē. Citus mantas atsavināšanas veidus var izmantot tikai šajā likumā paredzētajos gadījumos.

Likuma 6. panta otrā daļa noteic, ka atļauju atsavināt publiskas personas kustamo mantu dod attiecīgās atvasinātās publiskās personas lēmējinstitūcija vai tās noteikta institūcija.

Likuma 8. panta ceturtā daļa noteic, ka atsavināšanai paredzētās kustamās mantas novērtēšanu organizē publiska persona, tās iestāde vai kapitālsabiedrība, kuras valdījumā vai turējumā atrodas attiecīgā manta, savukārt septītajā daļā noteikts, ka nosacīto cenu atbilstoši mantas vērtībai nosaka mantas novērtēšanas komisija.

Likuma 9. panta trešā daļa noteic, ka kustamās mantas atsavināšanu organizē publiska persona, tās iestāde vai kapitālsabiedrība, kuras valdījumā vai turējumā atrodas attiecīgā manta, savukārt Likuma 10. panta pirmā daļa noteic, ka izsoles noteikumus apstiprina minētā Likuma 9. pantā minētā institūcija, otrā daļā – izsoli rīko tās institūcijas izveidota izsoles komisija, kura organizē mantas atsavināšanu (Likuma 9. pants).

Publiskas personas finanšu līdzekļu un mantas izšķērdēšanas novēršanas likuma 3. panta pirmās daļas 1. punktā ietverts publiskas personas pienākums ar finanšu līdzekļiem un mantu rīkoties lietderīgi, tas ir, rīcībai jābūt tādai, lai mērķi sasniegtu ar mazāko finanšu līdzekļu un mantas izlietojumu.

Pamatojoties uz Publiskas personas mantas atsavināšanas likuma 3. panta pirmās daļas 2. punktu un otro daļu, 4. panta pirmo un otro daļu, 6. panta otro un trešo daļu, 8. panta ceturto un septīto daļu, 9. panta trešo daļu, 37. panta pirmās daļas 1. punktu, Publiskas personas finanšu līdzekļu un mantas izšķērdēšanas novēršanas likuma 3. panta pirmās daļas pirmo un otro punktu, Pašvaldību likuma 73. panta ceturto daļu un ņemot vērā 2025. gada 13. februāra Pašvaldības mantas novērtēšanas un izsoles komisijas lēmumu Nr. K.1-2/30,

**balsojot: ar 20 balsīm "Par" (Andris Krauja, Artūrs Mangulis, Atvars Lakstīgala, Dace Māliņa, Dace Veiliņa, Dainis Širovs, Dzirkstīte Žindiga, Egils Helmanis, Gints Sīviņš, Ilmārs Zemnieks, Indulis Trapiņš, Jānis Iklāvs, Jānis Kaijaks, Jānis Siliņš, Kaspars Bramanis, Pāvels Kotāns, Raivis Ūzuls, Rūdolfs Kudļa, Santa Ločmele, Valentīns Špēlis), "Pret" – nav, "Atturas" – nav, "Nepiedalās" – nav**,

Ogres novada pašvaldības dome **NOLEMJ:**

* + - 1. **Atsavināt** Ogres novada pašvaldības policijas valdījumā esošo kustamo mantu, transportlīdzekli – Renault Kangoo, ar valsts reģistrācijas numuru HP-5846, VIN Nr. VF1KW0UB544726629 (turpmāk – transportlīdzeklis), nosakot atsavināšanas veidu – pārdodot izsolē ar augšupejošu soli.
			2. **Apstiprināt**  transportlīdzekļanosacīto cenu 900.00 EUR (deviņi simti *euro* 00 centi), ieskaitot pievienotās vērtības nodokli, kas ir izsoles sākumcena.
			3. **Uzdot** Ogres novada pašvaldības mantas novērtēšanas un izsoles komisijai izstrādāt transportlīdzekļa izsoles noteikumus un organizēt izsoles rīkošanu.
			4. **Ieskaitīt** izsoles rezultātā iegūtos finanšu līdzekļus Ogres novada pašvaldības budžetā.
			5. **Kontroli** par lēmuma izpildi uzdot Ogres novada pašvaldības izpilddirektoram.

(Sēdes vadītāja,

domes priekšsēdētāja E. Helmaņa paraksts)